Home - Leipoldtvillefees
Vir ons veertiende jaarlikse fees maak NG Leipoldtville die Leipoldt Kuier groter as ooit van tevore. Van Suid-Afrika se topkunstenaars, waaronder Jay, Demi Lee Moore en Fatman gaan feesgangers vermaak!
Leipoldt Kuier is amper hier:
Die Leipoldt Kuier het in 2005 ontstaan toe ds. Gideon Basson van die NG Leipoldtville besluit het om iets spesiaals te doen vir hul 100ste bestaansjaar.
Die fees het aanvanklik 'n nederige begin gehad totdat die gemeente besluit het om die viering 'n jaarlikse instelling te maak en dit in 'n behoorlike feestelikheid te verander.
Met groot kunstenaars wat jaarliks optree, wil jy nie uitmis nie!
Kaartjies by die fees
Jy kan kaartjies koop vir jou gunsteling kuier op Leipoldtville, wat plaasvind op 10 Augustus, op die dag by NG Leipoldtville.
Daar is soveel om na uit te sien! Vir die kleinspan is daar hiphop-klasse, perdry, lapverf, gesigverf en nog vele meer teen baie bekostigbare pryse! En vir volwassenes is daar 'n opveiltafel, 'n magdom stalletjies met die heerlikste plaaslike lekkernye (kos en drankies) asook allerlei handwerk en ander snuisterye.
Volwassenes en kinders bo 12 jaar
R120 per persoon
Kinders 3 - 12 jaar
R50 per kind
Pensioenarisse bo 70 jaar (met ID) en kinders tussen 0 tot 3 jaar
Jezelle het bekendheid verwerf deur haar musiekvideo's wat vir groot opwinding gesorg het. Haar enkelsnit, Suidwes, se musiekvideo was 'n gunsteling onder aanhangers en jy gaan haar beslis geniet hier by die Leipoldville-fees.
Die smeulende Jay is vanjaar op die verhoog en konsertgangers kan uitsien na ou én nuwe treffers. Jay se nuutste album, Solank Sal Ek Jou Liefhê bevat treffers soos Lê Bietjie Langer.
Die pragtige Demi Lee Moore is verlede jaar aangewys as die eerste wenner van Die Kontrak, 'n realiteit-televisiereeks wat op ViaTV uitgesaai is. Tydens dié program het Coleske Artists Suid-Afrika se nuwe Afrikaanse musiekster gesoek. Sedert Demi Lee aangewys is, het sy een van die land se top vroulike kunstenaars geword met haar eerste album, Mis Eet Slaap Herhaal, wat reeds goue status bereik het.
Fatman het in 2017 aan The Voice deelgeneem en sommer vinnig 'n gunsteling onder kykers geword. Alhoewel hy nie as wenner weggestap het nie, het hy 'n platekontrak ingepalm en bekoor aanhangers vandag met treffers soos Dorp Toe. maak seker jy kom sien hom in aksie hier by die Leipoldtville-fees.
Dobbelsteun is terug by die Leipoldt Kuier. Die groep het in 2013 ontstaan, met die leuse "Geluk begin nie in Vegas nie". Jy wil nie hierdie opwindende sanggroep mis by vanjaar se Leipoldt Kuier nie!
Bianca is 'n bekende gesig in die streek. Jy wil nie hierdie pragtige meisie – wat reeds 'n string bewonderaars het – se optrede misloop nie!
Waar kry jy jou kaartjies?
Anders as by ander feeste, kan jy jou kaartjies sommer by die ingang van die kerk koop!
83 225 6536
Teken aan vir ons nuusbrief om die nuutste aanbiedinge,
stories en nuus te ontvang.
© 2020 Leipoldtvillefees. Alle Regte Voorbehou. Digitale Projekbestuur deur Lightspeed Digital Media.